alexandrainst/scandi-wiki huggingface dataset:
Bleke

Bleke er en reliktlaks som opprinnelig var vanlig i Byglandsfjorden og vassdraget Otra.
Etter den første reguleringen i 1905 forsvant viktige gyteområder. Rundt 1970 var stammen nesten borte grunnet generell forsuring og tilslamming fra Brokkereguleringen i 1964. En liten bestand ble berget i 1972 og stamfisk ble sikret på fem ulike settefiskanlegg i Sør-Norge, deriblant et lokalt anlegg på Bygland. En rekke uhell medførte at det i 1973 kun var totalt 202 ensomrig bleke igjen, lokalisert på Reinsvoll klekkeri i Oppland. 

Otteraaens Brugseierforening (OB), som innehar konsesjon for regulering av Byglandsfjorden m.m., er gjennom konsesjonsvilkår pålagt å sette ut bleke i Byglandsfjorden. OB bygde i 1992 et moderne settefiskanlegg, Syrtveit Fiskeanlegg, for å oppfylle konsesjonsvilkårene. Det blir årlig satt ut 100 000 yngel av bleke, hovedsakelig i selve Byglandsfjorden. I tillegg blir det lagt ut rognkasser med ca. 100 000 rogn for å forsøke å få bleka til å reprodusere naturlig. Utlegging av rognkasser er et ledd i arbeidet som pågår i «Blekeprosjektet» som startet i 1999. Prosjektet har som mål å reetablere en selvreproduserende blekebestand i Otra. 

Det satses på å øke naturlig reproduksjonen i innsjøen, blekerogn på potensielle gyteområder, i tilleg til grus som er egnet til gyting.  Otteraaens Brugseierforening har også innført reguleringsrestriksjoner i tiden da rogna ligger i grusen, for å minimere tørrlegging av gytegroper. 

Ørekyt har spredd seg nedover Otra-vassdraget, ble det rapportert i 2008, og en fryktet da at ørekyten vil fortrenge bleka i Byglandsfjorden.

Kilder 
 Bleka i Byglandsfjorden, bestandsstatus og tiltak for økt rekruttering. Direktoratet for Naturforvaltning, utredning 2005-3.
 Bleka i Byglandsfjorden . Agder Energi, 4. november 2019

Eksterne lenker 
 Artsdatabanken
 visitsorlandet.com Historien om Bleka og laksefiske i Byglandsfjorden
 Film om bleka i Byglandsfjorden
  NRK om ørekyt og bleka

Laksefisker
Bygland
Setesdal
Norges fauna
Fylkesvei 353

Fylkesvei 353 (Fv353) går mellom Solum i Skien og Rugtvedtmyra i Bamble.

Før 1. januar 2010 var veien riksvei, etter at regionsreformen trådte i kraft har den status som fylkesvei.

27. november 2018 ble den tidligere strekningen mellom Geiteryggen og Solum overført til riksvei 36.

Kommuner og knutepunkter



Referanser

Eksterne lenker 
 Vegvesenets vegkart 
 

Primære fylkesveier
Fylkesveier i Vestfold og Telemark
Veier i Bamble
Veier i Skien
Fylkesvei 354

Fylkesvei 354 (Fv354) går mellom Skjelsvik og Heistad i Porsgrunn.

Før 1. januar 2010 var veien riksvei, etter at regionsreformen trådte i kraft har den status som fylkesvei. Den 1. februar 2010 ble traséen mellom Moflata i Skien og Skjelsvik i Porsgrunn overført til .  mellom Heistad og Rugtvedt var fra 2010 også del av veien en tid.

Kommuner og knutepunkter

Referanser

Eksterne lenker 
 Vegvesenets vegkart 
 

Primære fylkesveier
Fylkesveier i Vestfold og Telemark
Veier i Porsgrunn
Bamble Idrettsforening

Bamble Idrettsforening (stiftet 20. oktober 1938) er et norsk idrettslag fra Bamble i Telemark.

Fotball
Idrettslaget hadde seniorlag i fotball fram til 2007, med en 6.-plass i 1. divisjon for kvinner som beste prestasjon. Kvinnelaget deltok også fem ganger i norgesmesterskapet, og nådde 3. runde (⅛-finale) i NM 2005 etter seier over toppserielaget Liungen i 2. runde. I 2006 rykket laget ned fra 1. divisjon, men slo ut Larvik i cupen, og fikk dermed sin andre 3. runde-kamp på rad, en kamp som de tapte 0-7 mot Røa. Katrine Dreier Andresen spilte kampen for Bamble, og kom i 2010 til Røa. Andre spillere som har vært på Bamble inkluderer Jeanette Stavsholt og Gunhild Herregården.

Tabell

Eksterne lenker 
 

Idrettslag i Telemark
Idrettslag etablert i 1938
Fotballag i Telemark
Fotballag etablert i 1938
Sport i Bamble
1938 i Norge
Lag i amerikansk fotball i Norge
Byåsen Kvinnefotball

Byåsen Kvinnefotball er et norsk fotballag fra Trondheim. Klubben har siden 2015 spilt i 1. divisjon. De spilte i Toppserien i 1998 og 2000–02.

Hovedtrener er Ole Jørgen Skjærvø.

Leder er Berit Selbo.

Hjemmekampene spilles på Byåsen Arena som er en kunstgressbane bygd i 2008.

Byåsen Kvinnefotball er en del av Byåsen Idrettslag som ble grunnlagt den 30. oktober 1921.

Eksterne lenker 
 

Fotballag i Trondheim
Toppserielag
Kvinnefotballag
Kvinnefotball
Tannsjøen

Tannsjøen (svensk: Tannsjön) er en innsjø som ligger på grensen mellom Norge og Sverige. Den norske delen ligger i Eidskog kommune i Innlandet, den svenske delen ligger i Eda kommune i Värmland.

Referanser 

Innsjøer i Eidskog
Innsjøer i Värmlands län
Internasjonale innsjøer
Den norske riksgrensen
Mangenvassdraget
Kaupanger Idrettslag

Kaupanger Idrettslag (stiftet 6. juni 1935) er et norsk idrettslag fra Kaupanger i nærheten av Sogndal.

Tabell 2018

Fotball

Menn
Klubbens beste serieplassering er en 7.-plass i 3. divisjon i 2006, mens beste NM-prestasjon var å spille 2. kvalifiseringsrunde i 2005 mot Førde (tap 1–2).

Statistikk
Største seier: 7–0 mot Jølster i 2004
Største tap: 1–9 mot Høyang i 2003 og mot Fjøra i 2001.
Flest kamper: Kenneth Teigen, 255
Flest mål: Roger Vedvik, ukjent
Hjemmebane: Kaupanger Stadion
Publikumsrekord: ca. 500 mot Fjøra, 16. mai 2005

Kvinner
Idrettslaget har et kvinnefotballag som spiller i 1. divisjon. Kvinnelaget spilte tidligere i Toppserien i 1999-sesongen, noe som endte med lite flatterende ett poeng og 5-94 i målforskjell. Det er den dårligste innsatsen et lag har gjort i den øverste divisjonen i fotball for kvinner (per februar 2010).

Kaupanger er fortsatt blant de største lagene i Sogn og Fjordane på kvinnesiden. Kaupanger har hatt en spiller på det norske A-landslaget for kvinner, Anette Igland. Landslagsspiller Elise Thorsnes har også tidligere spilt for Kaupanger.

Kjente utøvere
Tommy Skjerven
Torgeir Strypet
Lasse Opseth
Elise Thorsnes
Kristian Fardal Opseth

Eksterne lenker 
 

Idrettslag i Sogn og Fjordane
Idrettslag etablert i 1935
Fotballag i Sogn og Fjordane
Fotballag etablert i 1935
1935 i Norge
Sport i Sogndal
Toppserielag
Kvinnefotballag
Fotballklubben Larvik

Fotballklubben Larvik var en sammenslåingsklubb mellom Halsen IF og Nanset IF, som ble stiftet i 1997 og lagt ned i 2010. Klubben besto i hovedsak av et damelag som siden sammenslåingen har spilt i 1. divisjon og Toppserien. Larvik ble som best nr. 8 i Toppserien 2002, og nådde kvartfinalen i NM 2000.

Larvik rykket opp til Toppserien for første gang i 2000, men rykket rett ned igjen. De rykket rett opp i 2002, og klarte å holde seg i divisjonen med en 8.-plass, den siste plassen som ga fornyet kontrakt. De tapte imidlertid for Sandviken, som rykket ned, i NM, og året etter klarte de bare to uavgjorte på 18 kamper og rykket ned som soleklart dårligste lag.

I 2004–2007 spilte Larvik i 1. divisjon igjen, men klarte å rykke opp for tredje gang i 2008, hvor det ble ett nytt direkte nedrykk. Etter å ha blitt nummer 8 i 1. divisjon 2009 fant ledelsen i laget ut at spillerstallen ikke strakk til før 2010-sesongen, og Larvik trakk dermed laget.

Kjente spillere
Larvik har hatt en spiller på det norske A-landslaget for kvinner, Marit Fiane Christensen.

Andre kjente kvinnelige fotballspillere som har spilt for Larvik, er:
 Nora Holstad Berge
 Ingrid Bruserud
 Marthe Braavold Johansen
 Miriam Mumtaz

Referanser

Eksterne lenker
 

Tidligere fotballag i Norge
Fotballag i Vestfold
Fotballag etablert i 1997
Idrettslag opphørt i 2010
Toppserielag
Kvinnefotballag
Idrettslag i Larvik
Sport i Norge i 1997
Medkila Idrettslag

Medkila Idrettslag (1944–) er et norsk idrettslag fra Harstad. Klubben er per 2018 en ren fotballklubb. Tidligere sto også ski (langrenn, kombinert og skihopping), friidrett og håndball på programmet. Medkila har et kvinnelag i fotball som har mange sesonger bak seg i Toppserien og et herrelag som per 2022 spiller i 4. divisjon.

Tidlig historie
Klubben ble stiftet 8. oktober 1944, under navnet Idrettslaget Trygg. Det skjedde til tross for at det egentlig var idrettsboikott under 2. verdenskrig. Kort tid etter stiftelsen satte idrettslaget i gang med å anlegge en fotballbane, og vinteren 1945 holdt laget for første gang skirenn. (Uoffisielt, på grunn av idrettsboikotten.) Senere i 1945, da freden var kommet, meldte klubben seg inn i Norges Idrettsforbund. Ved innmeldelsen måtte de skifte navn, siden det allerede fantes et idrettslag i Oslo som het Trygg, og det nye navnet ble Medkila Idrettslag.

I 1947 startet Medkila IL opp et håndballag. Etter mange års arbeid med fotballbanen, ble den innviet 22. juni 1952. Håndballaktiviteten i klubben døde ut rundt 1960, men ble tatt opp igjen på aldersbestemt nivå i noen år først på 1970-tallet. Også skiaktiviteten for voksne døde ut rundt 1960, men klubben arrangerte og deltok likevel i skirenn for barn utover på 1960- og 1970-tallet.

Kvinnelaget i fotball
Kvinnelaget vant NM i fotball for kvinner 2003 og ble første finalist og vinner fra lavere divisjoner. Medkila spilte i Toppserien 2004, Toppserien 2011 og Toppserien 2013 til Toppserien 2017. På Norges kvinnelandslag i fotball har Stine Frantzen spilt. Supporterklubben heter Fragleberget. Laget ble fra 2017 til 2021 trent av Margunn Haugenes, og er i 2022 trent av Roy Berntsen
''Se artikler om enkeltspillere

Tidligere sesonger

Referanser

Eksterne lenker 
 

Idrettslag i Harstad
Idrettslag etablert i 1944
Fotballag i Troms
Fotballag etablert i 1944
Toppserielag
Kvinnefotballag
Kongepokalvinnere i fotball
Geatnjajávri

Geatnjajávri, eller Gednjevannet, er en innsjø i Berlevåg kommune i Troms og Finnmark. Den er regulert som magasin for Kongsfjord kraftverk.

Referanser 

Innsjøer i Berlevåg
Reservoarer i Troms og Finnmark
Kongsfjordvassdraget
Simon Spierer

Simon Spierer (født 1926 i Trieste, død 4. oktober 2005 i Genève) var en sveitsisk kunstsamler og mesen.

Liv 

Spierer nedstammet fra en jødisk familie og emigrerte 1943 fra de italienske fascistene til Sveits, hvor han var virksom som tobakks- og kunsthandler. Simon Spierer eiet en enestående kunstsamling, som han begynte å samle i 1980.

Spierers kunstsamling «Wald der Skulpturen» med 39 verker omfatter tidlig moderne til samtidskunst av flere av det 20. århundres mest kjent kunstnere. Verkene inkluderer «Daphné» av Julio González (1937), «Vogel im Raum» av Constantin Brancusi (1941), idoler av Jean Arps (1950) og «Petit buste de Diego sur colonne» av sveitseren Alberto Giacometti (1952). Det finnes også arbeider av Constantin Brancusi, Alberto Giacometti, Jean Arp, Max Ernst, Henry Moore, Lucio Fontana, Louise Bourgeois, Barbara Hepworth, Germaine Richier, Max Bill, Julio González, Isamu Noguchi, Daniel Spoerri og Tony Cragg. 

Simon Spierer skjenket i 2004 sin samling, som er taksert til ca. 15 millioner euro (godt over 100 millioner kroner) til Hessisches Landesmuseum Darmstadt.

Referanser

Litteratur 
 Ina Busch, Simon Spierer: «Ein Wald der Skulpturen. Sammlung Simon Spierer» (Katalog zur Ausstellung im Hessischen Landesmuseum Darmstadt, 2004), Hatje Cantz Verlag 2005, ISBN 3-7757-1609-2

Eksterne lenker 
 "Genfer Kunstsammler Simon Spierer schenkt Hessischem Landesmuseum Darmstadt weltweit einzigartige Skulpturensammlung" (Pressemitteilung Land Hessen 17.02.2004)
 "Ein Wald der Skulpturen" auf der Seite des hlmd
 Schenkung des Waldes der Skulpturen
 https://web.archive.org/web/20061014235129/http://www.dafacto.de/artikel/kk/01511/ (dto.)
 https://web.archive.org/web/20060111013837/http://bildungsklick.de/serviceText.html?serviceTextId=4502 (mit Übersicht der wichtigsten Werke)
 Nachruf

Kunstsamlere
Italienere
Sveitsere
Personer fra Trieste
Fødsler i 1926
Dødsfall i 2005
Anne Lindmo

Anne Sandvik Lindmo (født 3. april 1970 i Basel i Sveits) er en norsk programleder som er mest kjent for talkshowene Store studio og Lindmo på NRK. Hun har vunnet fem Gullrutepriser, og er en av de mestvinnende personene av prisen.

Lindmo er utdannet ved Universitetet i Oslo med fagene fransk, sosiologi og idéhistorie, og har i tillegg mastergrad i radio fra University of London. Hun er prestedatter, født i Sveits, oppvokst i Bærum og på Bøverbru på Toten.

Lindmo startet karrièren i Radio Nova og har siden vært sentral i NRKs radioprogrammer Først på, Opptur, XL, Anne Panne og Mamarazzi. Hun har jobbet i NRK siden 1994, først med radio og senere med TV. På slutten av 1990-årene gikk hun gradvis over til TV og ledet blant annet programmene Underholdningsavdelingen og Amandapris-utdelingen i 1997. Hun var programleder for Store studio fra programmets oppstart i 2002 til programmets siste sending desember 2009, med en pause i 2005. Hun ledet programmet sammen med blant andre Per Sundnes. I 2011 var hun medprogramleder i Sommeråpent, og i 2011 og 2012 ledet hun Spellemannprisutdelingen. Siden februar 2012 har hun ledet sitt eget talkshow, Lindmo, på NRK1.

Lindmo er gift med Hasse Lindmo og kusinen til sin NRK-kollega Ingrid Gjessing Linhave.

Priser 
 Seerprisen (2004)
 Arne Hestenes’ journalistpris (2004)
 Nominert til Gullruten 2004 i klassen beste kvinnelige programleder for Store studio
 Gullruten 2006 i klassen beste kvinnelige programleder for Store studio
 Nominert til Gullruten 2007 i klassen beste kvinnelige programleder for Store studio
 Gullruten 2008 i klassen beste kvinnelige programleder for Store studio
 Gullruten 2010 i klassen beste kvinnelige programleder for Store studio
 Gullruten 2014 i klassen beste kvinnelige programleder for Lindmo
 Gullruten 2015 i klassen beste kvinnelige programleder for Lindmo
 Nominert til Gullruten 2019 i klassen publikumsprisen
 Nominert til Gullruten 2021 i klassen beste programleder - underholdning for Lindmo
 Nominert til Gullruten 2022 i klassen beste programleder - underholdning for Lindmo

Referanser

Eksterne lenker 
 
 
  Stor i studio (portrettintervju i Dagbladet, 29. mai 2006)

Programledere for NRK
Vinnere av Gullruten for beste programleder
Nordmenn født i Sveits
Personer fra Basel
TV-prisen
Idrettsforeningen Fløya

Idrettsforeningen Fløya er et norsk idrettslag fra Tromsø som ble stiftet 22. juni 1922.  Den vant Tromsø kommunes kulturpris i 2003.

Det kvinnelige fotballaget har oppnådd to bronse i Toppserien og hatt flere på landslaget, mens herrelaget vant  Nord-Norgesmesterskap i fotball  i 1936, og har fostret blant andre landslagsspillerne Rune Lange og Ruben Yttergård Jenssen.

Lagene spiller på Fløyabanen, åpnet i 2005. Den forrige banen hadde tilskuerrekord i Toppserien  1998–2007, efter kamp mot Asker Fotball i Toppserien 1998 da det kom 1 154 tilskuere.

Tabellen

Kvinnelaget 
Fløyas kvinnelag har vært med i norsk toppfotball siden begynnelsen. Riktignok greide ikke Fløya å kvalifisere seg til den øverste divisjonen i 1986, og startet i 1987 i 2. divisjon. De vant  sin avdeling, men ble slått ut av Jardar IL i kvalifiseringen. I 1988 tapte de kvalifisering på målforskjell for Vard. I 1989 vant Fløya sin avdeling for tredje gang, og rykket opp til toppdivisjonen.

Opp og ned mellom øverste og nest øverste
Debutsesongen 1990 ga nedrykk som nest dårligste lag. Etter direkte opprykk i 1992 berget de seg fra nedrykk åttende plass i 1993 på bekostning av Grand Bodø og Jardar. Neste sesong rykket Fløya ned etter tap for Haugar. Først i 1997 rykket Fløya opp igjen, men med bare 6 poeng ble det nedrykk igjen i 1998 selv om de satte tilskuerrekord. I 2000 var laget bare ett mål unna kvalifisering.

Suksessår i øverste
I 2002 rykket de knepent opp (med ett mål) til Toppserien 2003 der de ble nummer fem.  Trener 2003–06 var Jan Aksel Opsahl Odden. I Toppserien 2004 fikk de bronse og Kristy Moore ble seriens toppscorer. Også i 2005 ble det bronse og Tone Heimlund ble seriens toppscorer. Så fulgte 2006 med syvende plass og  niende i 2007. I 2008 ble det syvende og Kristy Moore seriens toppscorer.

Tilbake i nest øverste
I sesongen 2009–10 var Trine Lise Andersen trener. De rykket ned til 1. divisjon i 2010. Peter Pedersen hoppet inn som trener senhøstes 2010, Trond Erling Jenssen var trener 2011, Elisabeth Wahlin 2012, Einar Hauglid 2013, Odd-Karl Stangnes 2014. Deretter var Roger Nilsen trener 2015–16, så de rykket ned til 2. divisjon.  Etter opprykk til 1. var den tidligere Fløyaspiller Eline Torneus trener i 2017. Den tidligere Tromsø IL-spiller Mike McCabe ble ny trener i 2018.

Referanser

Eksterne lenker 
 
 Fløya Arena - Nordic Stadiums

Idrettslag i Tromsø
Idrettslag etablert i 1922
Fotballag i Tromsø
Fotballag etablert i 1922
Kvinnefotballag
Toppserielag
Toppserien 2005

Toppserien 2005 var den 19. sesongen av den nasjonale øverste divisjonen for kvinner. Serien besto av ti lag: 

Første serierunde ble spilt 16. april mens siste serierunde ble spilt 22. oktober. De to nye lagene var Liungen og Kattem. Røa var regjerende seriemester da serien startet, med Trondheims-Ørn og Fløya på andre og tredjeplass.
Toppserien ble preget av at flere av favorittene hadde en dårlig sesong, med unntak av Kolbotn, som hevnet en 5.-plass i forrige sesong ved å vinne serien. Tittelforsvarer Røa var preget av skader, og endte på 6.-plass, Trondheims-Ørn kom på en 4.-plass, som var den dårligste plasseringen siden 1992-sesongen, og Asker endte på sin dårligste plassering noensinne, en 7.-plass, som siden ble omgjort til nedrykk som følge av økonomisk rot.

De positive overraskelsene var Team Strømmen, som tok sølv (og forsåvidt cupsølv) og Fløya, som tok sin andre bronse på rad. Begge lagene som rykket opp kom sist, og Kattem rykket ned igjen. Liungen overlevde fordi Asker ble dømt ned en divisjon, og dermed greide Liungen for første og eneste gang å ikke rykke ned fra Toppserien.

Seriemestre

Kolbotn vant serien for andre gang. Kristine Lindblom, Kristin Blystad Bjerke, Solveig Gulbrandsen, Ingvild Stensland, Camilla Huse og Tonje Hansen var med på å vinne både i 2002 og 2005. Med seieren ble Kolbotn det fjerde laget til å vinne serien mer enn en gang. Kolbotns trener var Aksel Bergo. Kolbotn tok ett poeng mer, scoret 33 mål mer og slapp inn 6 mål mer enn fjorårets mester, Røa.

Tabell

Småfakta
 Den største seieren kom i oppgjøret Fløya – Liungen den 14. mai. Fløya vant 12-0, den nest høyeste seiersmarginen per avsluttet Toppserien 2008.
 To kamper endte 0-0; Klepp – Trondheims-Ørn og Klepp – Kolbotn.
 Ettersom Asker ble tvangsnedflyttet, overlevde Liungen med bare 7 poeng. Det er den laveste poengsummen et lag som har overlevd har hatt (den nest laveste er 11 poeng).
 Røas 2005-sesong er den dårligste sesongen en regjerende seriemester har hatt.

Toppskårere 
Per 19. oktober:

18 mål:
 Tone Heimlund, Fløya 
14 mål:
 Solveig Gulbrandsen, Kolbotn
13 mål:
 Tonje Hansen, Kolbotn
 Isabell Herlovsen, Kolbotn
 Maureen Mmadu, Klepp 
12 mål:
 Dagny Mellgren, Klepp
 Lene Espedal, Kolbotn
11 mål:
 Melissa Wiik, Asker
 Kristy Moore, Fløya
 Trine Rønning, Kolbotn
10 mål:
 Ingunn Sørum, Liungen
9 mål:
 Siri Nordby, Røa

Noter

Eksterne lenker
 Oversikt over alle serierundene
 Sluttabell
 Toppscorere

Toppserien
Fotball i Norge i 2005
Dame

Dame betegnet opprinnelig en kvinne av fornem herkomst. I dag brukes dame ofte synonymt med kvinne, det vil si om en voksen person av hunkjønn, særlig hvis hun betraktes som dannet og kultivert.

Etymologi
Ordet dame kommer via fransk fra det latinske domina, det vil si «herskerinne» eller «hus» (tilsvarer det mannlige dominus som betyr «herre»). På sennorrønt ble ordet damma brukt.

Andre betydninger
Dame kan også bety spillkort med bilde av en dronning, for eksempel hjerter dame. Dame kan på tilsvarende måte dessuten betegne dronning i sjakk.

I Storbritannia er dame en tiltaleform for visse adelige, tilsvarende tiltaleformen sir. Tiltaleformen gjelder for kvinnelige innehavere av de to øverste gradene av ordener som Order of the Bath, Sankt Mikaels og Sankt Georgs orden og Den britiske imperieordenen, og for kvinner som er suo jure baronetter. Hustruen til en baronett eller knight (ridder) tiltales lady <ektemannens etternavn>. Sir John Smiths hustru tiltales altså som lady Smith.

Se også

 Kvinne
 Madame
 Sir

Eksterne lenker 
 

Kjønn
Adelige titler
Dagligliv
Stamford Bridge (stadion)

Stamford Bridge er den engelske fotballklubben Chelseas hjemmebane siden dennes stiftelse i 1905. Arenaen, som ble åpnet i 1877, ligger i bydelen Hammersmith and Fulham i London.

Tidligere var det løpebane rundt banen, og den ble for det meste brukt til friidrett fra 1877 til 1904.

Anlegget har plass til  tilskuere (bare sitteplasser), og de fire tribuneseksjonene heter: Matthew Harding Stand, East Stand, Shed End og West Stand. 

Banens mål er  meter, og tilskuerrekorden er på  i en ligakamp mot Arsenal den 12. oktober 1935.

Stamford Bridge var finalearena for FA-cupen i årene 1920, 1921 og 1922.

Historie
Stamford Bridge åpnet i 1877 som hjemmebane for London Athletics Club og ble nesten eksklusivt brukt til dette formålet frem til 1904 når banen ble overtatt av brødrene Gus og Joseph Mears, som ønsket å benytte banen til å holde høyt profilerte profesjonelle fotballkamper der.

Internasjonale kamper
 mot  i 1909: England vant 9-1
 mot  i 1913: England vant 1-0.
 mot  i 1929: England vant 6-0.
 mot Østerrike i 1932: England vant 4-3.
 mot  i 1946: England vant 4-1.

Fotballstadioner i England
Idrettsanlegg i London
Chelsea FC
Tandberg Television

Tandberg Television (Enhetsregisteret:NO977234913MVA) var et verdensledende selskap innen utvikling og levering av digital-TV og satellittutstyr. 

Selskapet har sine røtter i Tandbergs Radiofabrikk, ved at det ble etablert som et datterselskap av Tandberg 10. oktober 1984. Aktiviteten var i Tandbergs fabrikk på Kjeller, TR3.

Selskapet utviklet og produserte kringkastingsutstyr basert på C-MAC formatet, i samarbeid med Televerket.

I 1994 flyttet selskapet til Lysaker. Den 3. januar 1997 ble selskapet skilt ut fra Tandberg som eget børsnotert selskap.

Ca 1999 kjøpte de en del fra Rupert Murdochs NewsCorp som innbefattet en utviklingsavdeling i Southampton,England, og slet med underskudd i lengre tid etter dette. Som en konsekvens av dette ble all utvikling og administrasjon i løpet av 2001-2003 overtatt av avdelingen i Southampton og det som ble igjen av selskapet i Norge etter dette ble flyttet til Helsfyr.

25. januar 2007 ga selskapet Arris et bud pålydende 7,7 milliarder kroner for Tandberg Television (NOK 96 per aksje). Oppkjøpet ble ikke godkjent. Aksjekursen på det aktuelle tidspunktet var høyere enn dette tilbudet.

Tandberg Television ble 13. mars 2007 solgt til svenske Ericsson for om lag 10 mrd SEK (NOK 106 per aksje). De fortsatte å operere som en selvstendig enhet innad i Ericsson-konsernet (i en gruppe kalt Ericsson Business Unit Multimedia) inntil 25. januar 2010, hvor de ble en integrert del under navnet Ericsson Television Ltd.''.

Referanser

Eksterne lenker 
 

Tandberg
Selskaper etablert i 1979
Norske hardwareselskaper
Produsenter av telekommunikasjonsutstyr